पब्लिक तो फिर भी पब्लिक है, मान लें कि उस समय वहां मौजदू लोगों ने अपनी आंखों की शर्म बेच दी हो, मान लें कि उस भीड़ का हिस्सा बनने में मौजूद लोगों की आत्मा मर चुकी हो, मान लें कि ओछी और गंदी मानसिकता के साथ वहां के लोगों ने इस तमाशे को देखा हो और उसकी चर्चा भर की हो, मान लें कि किसी डर से कोई मदद के लिए आगे नहीं आया हो, लेकिन यह कैसे मान लें कि इस घटना को कवर करने वाले मीडियाकर्मी भी इसी श्रेणी के हों ।